**Fiece clipă**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FIECE CLIPĂ

Fiece clipă loveşte în burg,

Pietrele crapă şi curg în nisip,

Printre văzduhuri luce-al tău chip,

Cu fiece clipă e tot mai amurg!

Şi păsări de pradă pândesc după culme,

Le simt ochii roşii, flămânzi, nemiloşi

Voind să alunge anii noştrii frumoşi,

Din mine, din minte, din apă, din lume.

Şi care iubire din lumi paralele

Ne poate lăsa fără dragostea pură

Sorbită pe buzele tale făptură

În nopţile noastre, în noptile-acele

În care doar noi pe o Cale Lactee

Ca gemene stele ardeam infinit.

În fiece clipă mi-ai tot amintit,

Iubito, eşti cea mai frumoasă femeie!